La data de 05 martie a.c, polițiștii din cadrul Poliției orașului Buhuși au reținut un tânăr de 28 de ani din localitate, bănuit de săvârșirea infracțiunilor de încălcarea măsurilor dispuse prin ordin de protecție și violență în familie. Cel în cauză a fost introdus în Arestul I.P.J. Bacău.
Din cercetări a reieșit faptul că, la data de 03 martie a.c., în jurul orei 20:00, cel în cauză a revenit la domiciliul fostei concubine în vârstă de 27 de ani, deși îi era interzis acest lucru prin ordinul de protecție emis de Judecătoria Buhuși și ar fi lovit-o.
După administrarea probatoriului, tânărul a fost reținut de polițiști și introdus în Arestul I.P.J. Bacău.
Cercetările sunt continuate în cadrul unui dosar penal sub aspectul săvârșirii infracțiunilor de încălcarea măsurilor dispuse prin ordin de protecție și violență în familie.